ai4bharat/Pralekha huggingface dataset:
குடியரசுத் தலைவர் செயலகம்
நவம்பர் 28 முதல் டிசம்பர் 1, 2017 வரை மேற்கு வங்காளம், மிசோராம், நாகலாந்து மாநிலங்களில் குடியரசுத் தலைவர் சுற்றுப்பயணம்
குடியரசுத் தலைவர் திரு. ராம் நாத் கோவிந்த் நவம்பர் 28 முதல் டிசம்பர் 1, 2017 வரை மேற்கு வங்காளம், மிசோராம், நாகலாந்து மாநிலங்களில் சுற்றுப்பயணம் மேற்கொள்கிறார். இதுதான் இந்த மாநிலங்களுக்கு குடியரசுத் தலைவராக அவர் மேற்கொள்ளும் முதல் சுற்றுப்பயணம்.
நவம்பர் 28, 2017 அன்று கொல்கத்தா, நேதாஜி உள் விளையாட்டு அரங்கில் குடியரசுத் தலைவர், அவருக்கு வழங்கப்படும் முதல் குடிமகன் வரவேற்பை ஏற்கிறார். அன்றைய தினமே கொல்கத்தா ராஜ்பவனில், ‘கொல்கத்தா அறிவியல் சுற்றுச்சூழல் அமைப்பு – ’விக்யான் சிந்தன்’ நிகழ்வில் உரை நிகழ்த்துகிறார்.
நவம்பர் 29, 2017 அன்று, கொல்கத்தாவில் தேசியக் கவி ரவீந்திரநாத் தாகூர் பிறந்த இடமான ஜோரசாங்கோ மற்றும் நேதாஜிபவனுக்கு அவர் செல்கிறார். அன்று கொல்கத்தா போஸ் நிறுவன நூற்றாண்டு விழா கொண்டாட்டத்தின் நிறைவு விழாவில் உரை நிகழ்த்துவதுடன், பேலூரில் உள்ள ராமகிருஷ்ண மடத்திற்கும் செல்கிறார்.
அதே நாளில், மிசோராம், மாநிலம் ஐஸ்வாலில் உள்ள ஆளுநர் மாளிகையில் நடைபெறும், நகர்ப்புற ஏழைகளுக்கான அடிப்படை சேவை திட்டத்தின் கீழ், பொருளாதார ரீதியில் பின்தங்கிய மக்களுக்கான குடியிருப்பு இல்லங்களைத் திறந்து வைக்கிறார்.
நவம்பர் 30 அன்று மிசோராம் சட்டமன்றத்தின் சிறப்புக் கூட்டத்தில் கலந்துகொண்டு உரையாற்றுகிறார். அன்றைய தினம், நாகலாந்து, கோஹிமா நகரைச் சேர்ந்த முக்கிய பிரமுகர்களையும், தொண்டு நிறுவனங்களைச் சேர்ந்தவர்களையும் சந்தித்துப் பேசுகிறார்.
டிசம்பர் 01, 2017 அன்று நாகலாந்து கிஸாமாவில், மாநில வடிவமைப்பு நாள் கொண்டாட்டத்தையும், ஹார்ன்பில் திருவிழாவையும் குடியரசுத் தலைவர் தொடங்கி வைக்கிறார். அன்றைய தினமே குடியரசுத் தலைவர் டெல்லி திரும்புகிறார்.
(Visitor Counter : 92
இளைஞர் நலன் மற்றும் விளையாட்டு அமைச்சகம்
டோக்கியோ ஒலிம்பிக் 2020-ல் இந்திய அணியின் கலந்து கொள்ளுதல்/தயார்நிலையை ஆய்வு செய்வதற்கான உயர்மட்ட கூட்டத்திற்கு திரு அனுராக் தாகூர் தலைமை வகித்தார்
டோக்கியோ ஒலிம்பிக் 2020-ல் இந்திய அணியின் கலந்து கொள்ளுதல்/தயார்நிலையை ஆய்வு செய்வதற்கான உயர்மட்ட குழுவின் ஏழாவது கூட்டத்திற்கு இளைஞர் நலன் மற்றும் விளையாட்டுத்துறை அமைச்சர் திரு அனுராக் தாகூர் தலைமை வகித்தார். இளைஞர் நலன் மற்றும் விளையாட்டு இணை அமைச்சர் திரு நிஷித் பரமாணிக் உடன் இருந்தார்.
டோக்கியோ ஒலிம்பிக்கிற்கு தேர்ந்தெடுக்கப்பட்ட வீரர்களுக்கான உலகத்தர பயிற்சி மற்றும் வசதிகள் உள்ளிட்ட பல்வேறு விஷயங்கள் குறித்து கூட்டத்தில் விவாதிக்கப்பட்டது.
#Cheer4India பிரச்சாரத்தின் முன்னேற்றம் குறித்தும் ஜூலை 13 அன்று மாலை 5 மணிக்கு பிரதமர் திரு நரேந்திர மோடியுடன் நடைபெறவிருக்கும் டோக்கியோ ஒலிம்பிக் வீரர்களின் உரையாடல் குறித்தும் அதிகாரிகளுடன் திரு அனுராக் சிங் தாகூர் ஆலோசித்தார்.
எதிர்வரும் போட்டிகளில் பங்கேற்கவிருக்கும் விளையாட்டு வீரர்களை ஊக்குவிப்பதற்காக இந்த உரையாடல் நடைபெற இருக்கிறது. தூர்தர்ஷன் மற்றும் அரசின் பல்வேறு சமூக ஊடக தளங்களில் இந்த உரையாடல் நேரடியாக ஒளிபரப்பப்படும்.
----
(
ஆயுஷ்
கொவிட்-19 பின்னணியில் தேசிய ஆயுஷ் இயக்கத்தின் செயல்பாடுகள் குறித்து மாநிலங்கள் மற்றும் யூனியன் பிரதேசங்களுடன் மத்திய ஆயுஷ் அமைச்சகம் ஆய்வு
கொவிட்-19 காலத்தில் நோய் பரவலைக் கட்டுப்படுத்த ஆயுஷ் அமைச்சகம் மேற்கொண்டு வரும் பல்வேறு நடவடிக்கைகள் குறித்த அந்தத் துறையின் உயர்மட்ட ஆய்வுக் கூட்டம் ஆயுஷ் அமைச்சகத்தின் செயலாளர் திரு வைத்திய ராஜேஷ் கொட்டேச்சா தலைமையில் இன்று நடைபெற்றது.
காணொலி காட்சி வாயிலாக நடைபெற்ற இந்தக் கூட்டத்தில் தலைமைச் செயலாளர்கள், மாநிலங்கள், யூனியன் பிரதேசங்கள் மற்றும் ஆயுஷ் அமைச்சகத்தின் செயலாளர்கள் உள்ளிட்டோர் கலந்து கொண்டனர்.
இந்த ஆய்வுக் கூட்டத்தில், கொவிட்-19 பரவலை தடுக்கும் முயற்சியில் அண்மையில் வெளியிடப்பட்ட தேசிய ஆயுர்வேதம் மற்றும் யோகா நெறிமுறைகள் குறித்து மதிப்பீடு செய்யப்பட்டது. மேலும் தேசிய ஆயுஷ் இயக்கத்தால் ஒப்புதல் வழங்கப்பட்ட ஆயுஷ் சுகாதார மையங்களைச் செயல்படுத்துவது தொடர்பாகவும், இந்த இயக்கத்தின் கீழ் மாநிலங்கள் மற்றும் யூனியன் பிரதேசங்களில் நிதி வரத்தை அதிகரிப்பது தொடர்பாகவும் விவாதிக்கப்பட்டது.
ஆயுஷ் அமைச்சகத்தின் ஆயுஷ் கிரிட் திட்டத்தைச் செயல்படுத்துவது குறித்து இந்தக் கூட்டத்தில் விரிவாக ஆலோசிக்கப்பட்டது. அனைத்து ஆயுஷ் மையங்களும் பயன்படுத்திக்கொள்ளும் வகையில் செயல்படுத்தப்பட உள்ள ஆயுஷ் சுகாதார மேம்பாட்டு தகவல் அமைப்பிற்கு  அனைவரும் வரவேற்பு தெரிவித்தனர். இந்த சுகாதார மேம்பாட்டுத் தகவல் அமைப்பை அனைத்து மாநிலங்கள் மற்றும் யூனியன் பிரதேசங்களும் பயன்படுத்திக் கொள்ளுமாறு கேட்டுக் கொள்ளப்பட்டது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1666173
------
(Visitor Counter : 130
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலைகளில் சிசிடிவி கேமராக்கள்
ஆகஸ்ட் 11, 2021 தேதியிட்ட ஜி.எஸ்.ஆர்  அறிவிக்கை 575  என்பது சாலை பாதுகாப்பில் மின்னணு கண்காணிப்பு மற்றும் அமலாக்கத்திற்கு வழிவகுக்கிறது, இது தேசிய நெடுஞ்சாலைகளில் அதிக ஆபத்து மற்றும் அதிக போக்குவரத்து உள்ள வழித்தடங்களில் மின்னணு அமலாக்க சாதனங்களை நிறுவுவதை மாநில அரசுகள் உறுதி செய்ய வேண்டும் என்பதைக் கட்டாயமாக்குகிறது. இந்த மின்னணு சாதனங்களில் அதிவேகத்தை கண்காணிக்கும் கேமராக்கள், சிசிடிவி கேமராக்கள், உடலில் அணியும் கேமராக்கள், வாகன இருக்கை கேமராக்கள், எண் பலகை கண்டறியும் தானியங்கி கருவி, எடை இயந்திரங்கள் மற்றும் மாநில அரசால் குறிப்பிடப்பட்ட பிற தொழில்நுட்பங்கள் அடங்கும்.
சாலை பாதுகாப்பில் சிறப்பு கவனம் செலுத்தி, போக்குவரத்து விதிமீறல்களுக்கு கடுமையான அபராதம், மின்னணு அமலாக்கம் போன்ற அம்சங்களை உள்ளடக்கிய மோட்டார் வாகன  சட்டம், 2019 ஐ மத்திய அரசு இயற்றியது. தேசிய நெடுஞ்சாலைகள், மாநில நெடுஞ்சாலைகள் உள்ளிட்டவற்றில், மாநில அரசுகளால் "மின்னணு கண்காணிப்பு மற்றும் சாலை பாதுகாப்பை" செயல்படுத்தவும், அதற்கான விதிகளை மத்திய அரசால் தயாரிக்கவும் திருத்தச் சட்டத்தின் பிரிவு 136 ஏ வழிவகுக்கிறது.
மேலும், இந்த அமைச்சகத்தின் சமீபத்திய சாலை மற்றும் பால விவரக்குறிப்புகள் தேசிய நெடுஞ்சாலைகளில் நிறுவுவதற்கு வழிவகுக்கிறது, இது சமீபத்திய கட்டுமான ஒப்பந்தங்களில் பின்பற்றப்படுகிறது. இதில் சிசிடிவி மற்றும் அதிவேகத்தை கண்காணிக்கும் கேமராக்கள் பொருத்தப்பட்டுள்ளன. இந்த மேம்பட்ட போக்குவரத்து மேலாண்மை அமைப்புகளில் வேக மீறல்கள் மற்றும் பாதை நெறிமுறைகளைக் கண்டறிய முடியும்.
இத்தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
விவசாயத்துறை அமைச்சகம்
விவசாயிகளின் ஒட்டுமொத்த வளர்ச்சிக்கு மத்திய அரசு உறுதி பூண்டுள்ளது; மத்திய வேளாண் இணை அமைச்சர் திரு கைலாஷ் சவுத்ரி
விவசாயிகளின் ஒட்டுமொத்த மேம்பாட்டிற்காக மத்திய அரசு உறுதிபூண்டுள்ளதாகவும், அவர்களின் நலன்கள் முழுமையாக பாதுகாக்கப்படும் என்றும் மத்திய வேளாண் மற்றும் விவசாயிகள் நலத்துறை இணை அமைச்சர் திரு கைலாஷ் சவுத்ரி உறுதியளித்தார்.
ராஜஸ்தானின் பார்மர் மாவட்டத்தில் இன்று செய்தியாளர்களிடம் பேசிய அவர், பிரதமர் திரு நரேந்திர மோடி தலைமையில் மத்திய அரசு, நாட்டின் கோடிக்கணக்கான விவசாயிகளுக்கு பாதுகாப்பு அளிக்கும் வகையில் செயல்பட்டு வருகிறது என்றார்.
ஜனவரி 6, 2023 அன்று, எந்தவொரு விவசாயியின் அனைத்து விண்ணப்பங்களின் உரிமைகோரல்களையும் தனித்தனியாக எடுக்கக்கூடாது, ஆனால் விவசாயி புரிந்துகொள்ளும் வகையில் ஒருங்கிணைக்கப்பட்ட முறையில் கணக்கிடப்பட வேண்டும் என்று மத்திய அரசு அனைத்து காப்பீட்டு நிறுவனங்களுக்கும் கடிதம் எழுதியதை அவர் சுட்டிக்காட்டினார்.
தொலைதொடர்பு மற்றும் தகவல் தொழில்நுட்ப அமைச்சகம்
என்.டி.சி.பி. 2018: ஜூன் 1-ந் தேதி வரை பொதுமக்கள் கருத்து தெரிவிக்கலாம்
அண்மையில் வெளியிடப்பட்ட தேசிய டிஜிட்டல் தொடர்பு கொள்கை 2018-ல் வரைவு நகலுக்கு பொதுமக்கள் கருத்துத் தெரிவிப்பதற்கான கடைசி தேதியை மத்திய தொலை தொடர்புத் துறை நீட்டித்துள்ளது. வரைவுக் கொள்கை வெளியிடப்பட்டுள்ள MyGov இணையதளத்தின் மூலம் பொதுமக்களும், ஆர்வமுள்ளவர்களும் தங்களது கருத்துக்களை 2018 ஜூன் 1- ந் தேதி வரை தெரிவிக்கலாம். வரைவுக் கொள்கையை https://innovate.mygov.in/draft-ndcp-2018/ என்ற தளத்தில் அணுகலாம்.
(Visitor Counter : 78
அறிவியல் மற்றும் தொழில்நுட்பத்துறை
கலை மற்றும் அறிவியலுக்கான அமெரிக்க கல்வி நிறுவனத்தின் சர்வதேச கவுரவ உறுப்பினராக ஜேஎன்சிஏஎஸ்ஆர் பேராசிரியர் தேர்வு
மத்திய அறிவியல் மற்றும் தொழில்நுட்பத் துறையின் கீழ் உள்ள தன்னாட்சி பெற்ற கல்வி நிறுவனமான ஜவஹர்லால் நேரு அதிநவீன அறிவியல் ஆராய்ச்சி மையத்தின் அறிவியல் கோட்பாட்டு பிரிவைச் சேர்ந்த பேராசிரியர் ஷோபனா நரசிம்மன், கலை மற்றும் அறிவியலுக்கான அமெரிக்க கல்வி நிறுவனத்தின் சர்வதேச கவுரவ உறுப்பினராக தேர்வுசெய்யப்பட்டுள்ளார்.
அறிவியல், கலை, மனிதநேயம், பொது வாழ்வு ஆகியவற்றில் தலைசிறந்து விளங்கும் தலைவர்கள் மற்றும் கல்வியாளர்களை கலை, அறிவியலுக்கான அமெரிக்க அகாடமி கவுரவித்து வருகிறது. இதற்கு முன்னதாக, சார்லஸ் டார்வின், ஆல்பர்ட் ஐன்ஸ்டீன், நெல்சன் மண்டேலா உள்ளிட்டோர் சர்வதேச கவுரவ உறுப்பினர்களாக தேர்வுசெய்யப்பட்டுள்ளனர்.
ஜவஹர்லால் நேரு அதிநவீன ஆராய்ச்சி மையத்தில் உள்ள நானோ அறிவியல் மதிப்பீட்டுக் குழுவுக்கு பேராசிரியர் நரசிம்மன் தலைமை வகிக்கிறார். நானோ பொருட்களின் சீரான வடிவமைப்பு குறித்து முக்கியத்துவம் வாய்ந்த பணிகளை அவர் மேற்கொண்டுள்ளார். களஅளவை குறைப்பது மற்றும் அளவை குறைப்பதன் மூலம், பொருட்களின் தன்மையில் ஏற்படும் மாற்றங்கள் குறித்து ஆய்வு செய்துள்ளார். அவரது ஆய்வுகள், பல்வேறு செயல்பாடுகளுக்கு பயனுள்ளதாக உள்ளன. அதாவது, சுற்றுச்சூழலுக்கு ஏற்ற எரிசக்தி அப்ளிகேஷன்களுக்கு நானோ கேட்டலிஸ்ட் பயன்படுகிறது. அதேபோல, தகவல்களை சேமித்து வைப்பதற்கு காந்தத் தன்மையுள்ள பொருட்கள்  பயன்படுகிறது.
ஆக்ஸைடு அடி மூலக்கூறுகளில் உள்ள சிறு தங்க பொருட்களை, எலெக்ட்ரான் டோனர் அல்லது அக்சப்டர்கள் மூலமாக மாற்றியமைக்கும்போது, அதன் உருவம் மற்றும் செயல்பாடுகளை மாற்றியமைக்க முடியும் என்று அவரது குழுவினர் கணித்துள்ளனர்.
[மேலும் விவரங்களுக்கு பேராசிரியர் ஷோபனா நரசிம்மனை தொடர்புகொள்ள ]
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 176.19கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,64,522 கொவிட் சிகிச்சை பெறுபவர்கள் 0.38%ஆக உள்ளனர்.
குணமடைந்தோர் விகிதம் தற்போது 98.42%சதவீதம்
கடந்த 24 மணி நேரத்தில் 31,377 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,21,89,887 என அதிகரித்துள்ளது.
கடந்த 24 மணி நேரத்தில் 15,102 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 1.28 சதவீதம் ஆகும்
வாராந்திர பாதிப்பு விகிதம் 1.80 சதவீதம் ஆகும்
இதுவரை மொத்தம் 76.24 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 11,83,438 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1800418
சுரங்கங்கள் அமைச்சகம்
சட்ட விரோத சுரங்கத் தொழிலை தடுப்பதற்கான முயற்சிகள்
சட்டவிரோத சுரங்கத் தொழிலை தடுப்பதற்கு தேவையான சட்டங்களை இயற்றுவதற்கு மாநில அரசுகளுக்கு மத்திய அரசு அதிகாரமளித்துள்ளது. சுரங்கங்கள் மற்றும் கனிமங்கள்  சட்டம் 1957-ல் பிரிவு 23சி இதற்கான விதிமுறைகளை வகுப்பதற்கு மாநில அரசுகளுக்கு அதிகாரம் அளிக்கஉள்ளது. சட்டவிரோத சுரங்கம் தோன்றுதல், கனிமங்களை இருப்பு வைத்து கொண்டு செல்லுதல் ஆகியவற்றிற்கு தடை விதிக்க இந்த சட்டம் வகை செய்கிறது.
சட்டத்தின் 23சி பிரிவுக்கிணங்க, தமிழ்நாடு, ஆந்திரா, பீகார், சத்தீஷ்கர், கோவா, குஜராத், ஹரியானா, இமாச்சலபிரதேசம், ஜம்மு-காஷ்மீர், ஜார்க்கண்ட், கர்நாடகா, கேரளா, மத்தியப்பிரதேசம், மகாராஷ்ட்டிரா, மேகாலயா, நாகாலாந்து, ஒரிசா, பஞ்சாப், ராஜஸ்தான், உத்தரப்பிரதேசம், உத்தராஞ்சல். மேற்கு வங்கம் ஆகிய 22 மாநிலங்களைச்சேர்ந்த அரசுகள் விதிமுறைகளை வகுத்துள்ளன.
மாநிலங்களில் 2019-20ம் ஆண்டு முதல் 2021-22 ம் ஆண்டு வரை பதிவு செய்யப்பட்ட வழக்குகள், மேற்கொள்ளப்பட்ட நடவடிக்கைகள் பற்றி மாநில வாரியாக பட்டியல் வெளியிடப்பட்டுள்ளது.
மக்களவையில் இன்று எழுத்து மூலம் அளித்த பதிலில், நிலக்கரி மற்றும் சுரங்கங்கள், நாடாளுமன்ற விவகாரத்துறை அமைச்சர் திரு பிரல்ஹாத் ஜோஷி இதனை தெரிவித்துள்ளார்
ஆயுஷ்
மருத்துவப் பயன்பாட்டிற்கான ஆயுஷ் பொருட்களை கட்டுப்படுத்துவதற்கான வழிகாட்டு நெறிமுறைகள்
ஆயுஷ் பொருட்கள் தொடர்பான தவறான போலியான விளம்பரங்கள் குறித்து மத்திய அரசின் கவனத்திற்கு வந்துள்ளது. ஆயுர்வேதம், சித்தா, யுனானி மற்றும் ஹோமியோபதி மருந்துகளுக்கான மருந்தகக் கண்காணிப்பு மையத்திற்கு நாடு முழுவதும் கடந்த 2018-ஆம் ஆண்டு முதல் 2021-ஆம் ஆண்டு வரை தவறான விளம்பரங்கள் தொடர்பாக 18,812 புகார்கள் வந்துள்ளன. நுகர்வோர் விவகாரத்துறையின் இணையதளத்தில் கடந்த 2014ஆம் ஆண்டு ஏப்ரல் மாதம் முதல் 2021-ஆம் ஆண்டு ஜூலை மாதம் வரை ஆயுஷ் தொடர்பான 1,416 தவறான விளம்பரங்கள் குறித்து புகார்கள் பதிவு செய்யப்பட்டது.
மேலும், ஆயுஷ் அமைச்சகத்துடன் மேற்கொள்ளப்பட்ட புரிந்துணர்வு ஒப்பந்தத்தின் கீழ் இந்திய விளம்பர தர நிர்ணயக் குழு ஆயுஷ் பொருட்கள் தொடர்பான 1,229 தவறான விளம்பரங்கள் குறித்து புகார் பதிவு செய்தது. ஆயுர்வேதா, சித்தா, யுனானி ஹோமியோபதி மருந்துகளுக்கான மருந்தகக் கண்காணிப்பு மையம் தவறான விளம்பரங்கள் குறித்து கண்காணித்து சம்பந்தப்பட்ட மருந்து உரிமம் ஆணையத்திற்கு புகார் அளித்து உரிய நடவடிக்கை எடுக்க அறிவுறுத்துகிறது.
மேலும், பொது நலன் கருதி ஊடகங்களும், ஆயுர்வேத பொருட்களை விற்பனை செய்வதற்கான தவறான விளம்பரங்களை வெளியிட வேண்டாம் என்றும் கேட்டுக் கொள்ளப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1808149
இளைஞர் நலன் மற்றும் விளையாட்டு அமைச்சகம்
கேலோ இந்தியா விளையாட்டுப் போட்டிகள் ஒவ்வொரு தடகள வீரர் வீராங்கனைகளுக்கும் அதன் சிறப்பை உணர வைத்துள்ளது: ஸ்ரீவள்ளி ராஷ்மிகா
கடந்த சில ஆண்டுகளாக தெலுங்கானாவைச் சேர்ந்த டென்னிஸ் வீராங்கனை ஸ்ரீவள்ளி ராஷ்மிகா, இளையோர் டென்னிஸ் விளையாட்டுப் போட்டிகளில் சிறப்பான திறனை வெளிப்படுத்தி வருகிறார். 20-வயது இளம் வீராங்கனையான அவர் ஏற்கனவே இரண்டு AITA ஜூனியர் தேசிய சாம்பியன் பட்டத்தை வென்றுள்ளார். 2018-ல் ரோலண்ட்-காரோஸ் நடத்திய போட்டியில் வெற்றி பெற்றவர் என்ற பெருமையைப் பெற்றுள்ளார். இந்த போட்டியில் வெற்றி பெற்றவர்கள் பாரிஸில் நடைபெறும் ஜூனியர் ரோலண்ட்-காரோஸ் போட்டியில் வைல்டு கார்டு மூலம் போட்டியில் பங்கேற்கும் வாய்ப்பைப் பெற்றுள்ளனர். ITF டென்னிஸ் போட்டியில் ராஷ்மிகா அரையிறுதிக்கு தகுதி பெற்றுள்ளார். தனது டென்னிஸ் விளையாட்டில் மேலும் வலு சேர்ப்பதில் அவர் கவனம் செலுத்துகிறார்.
பல்கலைக்கழகங்களுக்கிடையேயான கேலோ இந்தியா விளையாட்டுப் போட்டி-2021-ல் ஹைதராபாத்தில் உள்ள உஸ்மானியா பல்கலைக்கழகத்தின் சார்பில் ராஷ்மிகா பங்கேற்கிறார்.
கேலோ இந்தியா விளையாட்டுப் போட்டியில் தனது அனுபவத்தை பகிர்ந்து கொண்ட ராஷ்மிகா, “இது போன்ற பல பெரிய விளையாட்டுப் போட்டிகளை ஏற்பாடு செய்வது எளிதானது அல்ல என்று கூறினார். ஆனால் கேலோ விளையாட்டுப் போட்டிகள் அனைத்தும் கவனமாக ஏற்பாடு செய்யப்பட்டுள்ளதாகவும் போட்டி அமைப்பாளர்களின் பணி மகத்தானது என்றும் தெரிவித்தார். விளையாட்டு வீரர்கள் தங்குவதற்கான இட வசதிகள், ‘வாழும் கலை’ அனுபவத்தை அளிப்பதாக உள்ளது என்றும், இது விளையாட்டு வீரர்கள் தியானம் செய்ய உதவுவதுடன் போட்டி குறித்த மன வலிமையை அதிகரிக்க முக்கிய அம்சமாக இருப்பதாக அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1820163
பாதுகாப்பு அமைச்சகம்
கொவிட்-19 இடையே அரசு எடுத்த முழுமூச்சான முயற்சிகளின் காரணமாக இந்திய பொருளாதாரம் மீட்சி அடைந்து வருகிறது: பாதுகாப்பு அமைச்சர்
உத்தரப் பிரதேசத்தின் லக்னோவில் மே 14, 2022 அன்று இந்திய பட்டயக் கணக்காளர்களின் நிறுவனத்தின்  மத்திய இந்திய பிராந்திய குழுவின் லக்னோ கிளை ஏற்பாடு செய்த நிதிச் சந்தை குறித்த பயிலரங்கில் பாதுகாப்பு அமைச்சர் திரு ராஜ்நாத் சிங் உரையாற்றினார்.
பொருளாதாரம் தொடர்பான புதிய முன்னேற்றங்களைப் பற்றி பங்கேற்பாளர்களுக்கு தெரியப்படுத்தி இந்தத் துறையுடன் தொடர்புடைய எதிர்காலச் சவால்களைச் சமாளிக்க அவர்களைப் பயிற்றுவிப்பதும் ஊக்குவிப்பதும் பயிலரங்கின் நோக்கமாகும்.
நிகழ்ச்சியில் பேசிய திரு ராஜ்நாத் சிங், நாட்டின் வணிகச் சூழலை சரியான திசையில் வழிநடத்துவதில் பட்டயக் கணக்காளர்களின் பங்களிப்பைப் பாராட்டினார். நிதி மேலாண்மை மற்றும் பொருளாதார தணிக்கையின் முதுகெலும்பு என்று அவர்களை அவர் விவரித்தார்.
“நாட்டின் எல்லைகளை துணிச்சலுடனும் அர்ப்பணிப்புடனும் பாதுகாக்கும் நமது ஆயுதப் படை வீரர்களைப் போலவே, நமது கணக்காளர்கள் நிதி அமைப்பின் மனசாட்சியின் காவலர்கள் ஆவர். எனவே, தங்கள் கடமைகளைச் செய்யும் போது நேர்மையை அவர்கள் உறுதிப்படுத்த வேண்டும்,” என்று அவர் கூறினார்.
பெருந்தொற்று மற்றும் இப்போதைய ரஷ்யா-உக்ரைன் மோதலால் ஏற்பட்டுள்ள விநியோகச் சங்கிலி இடையூறுகள் மற்றும் சரக்குப் போக்குவரத்து இடையூறுகள் காரணமாக உலகப் பொருளாதாரம் மிகவும் கடினமான கட்டத்தில் இருக்கிறது என்று அவர் கூறினார்.
கொவிட்-19 இடையே அரசு எடுத்த முழுமூச்சான முயற்சிகளின் காரணமாக இந்திய பொருளாதாரம் வி வடிவ மீட்சி அடைந்து வருகிறது என்று பாதுகாப்பு அமைச்சர் குறிப்பிட்டார்.
தேசிய மற்றும் சர்வதேச தேவைகளைப் பூர்த்தி செய்வதற்காக உள்நாட்டு நிறுவனங்களிடமிருந்து கொள்முதல் செய்வதற்கான அரசின் உறுதியை உறுதிப்படுத்திய அவர், வெளிநாட்டு சந்தைகளுக்கான அணுகலை அதிகரிக்க முயற்சிகள் மேற்கொள்ளப்படுகின்றன என்று தெரிவித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1825347
சிறப்பு சேவைகள் மற்றும் கட்டுரைகள்
உலக சுற்றுச்சூழல் தினத்தை முன்னிட்டு சைக்கிள் பேரணி
உலக சுற்றுச்சூழல் தினத்தையொட்டி சுற்றுலா அமைச்சகத்தின் சார்பில் சைக்கிள் பேரணி
உலக சுற்றுச்சூழல் தினத்தையொட்டி, சென்னையிலுள்ள இந்திய சுற்றுலா அமைச்சகத்தின் தென் மண்டல அலுவலகம், தமிழ்நாடு வனத் துறை, பல்லுயிர் பாதுகாப்பு வாரியம், வனவிலங்கு குற்றக் கட்டுப்பாட்டுப் பணியகம், பெருநகர சென்னை மாநகராட்சி, பசுமை ஆணையம் ஆகியவற்றுடன் இணைந்து, சென்னை பள்ளிக்கரணை சதுப்பு நில சுற்றுச்சூழல் பூங்காவில், பறவைகளைக் கண்டு மகிழுதல் மற்றும் சைக்கிள் ஓட்டுதல் அனுபவப் பயணத்தை ஏற்பாடு செய்திருந்தது.
வனத்துறை நிபுணர்களின் உதவியுடன் காலை 06.30 மணி முதல் காலை 07.30 மணி வரை சுமார் 200 உறுப்பினர்கள் பறவை வளர்ப்பு நடவடிக்கையில் கலந்து கொண்டனர். மேலும், சுமார் 150 சைக்கிள் ஓட்டுநர்கள் சைக்கிள் பேரணியில் கலந்து கொண்டனர். இதனை அமைச்சகத்தின் மண்டல இயக்குனர்  திரு முகமது ஃபாரூக் கொடியசைத்து துவக்கி வைத்தார். பேரணியில் சுமார் 15 மாற்றுத்திறனாளிகளும் கலந்து கொண்டனர்
குருநானக் கல்லூரியில் 15 கிமீ பேரணி நிறைவடைந்தது. சைக்கிள் ஓட்டியவர்களை வேளச்சேரி சட்டமன்ற உறுப்பினர் திரு ஜே எம் எச் அசன் மௌலானா மற்றும் பிரமுகர்கள் வரவேற்றனர். சைக்கிள் ஓட்டியவர்கள் மற்றும் பங்கேற்பாளர்களுக்கு சான்றிதழ்கள் மற்றும் நினைவு பரிசுகள் வழங்கப்பட்டன. சுற்றுச்சூழலைப் பாதுகாப்பதன் மூலம் நிலையான மற்றும் பொறுப்பான சுற்றுலாவை மேம்படுத்த முடியும் என்ற ஒருமித்த கருத்து ஏற்படுத்தப்பட்டது.
மேலும் புகைப்படங்களுக்கு இந்த இணைப்பை காணவும் : https://www.meerodrop.com/en/drop/ce42d795-eb09-46ab-961c-126ac0614d9b
பிரதமர் அலுவலகம்
டாக்டர் ராம் மனோகர் லோகியாவின் நினைவு நாளன்று, அவருக்கு பிரதமர் அஞ்சலி
டாக்டர் ராம் மனோகர் லோகியாவின் நினைவு நாளான இன்று, அவருக்கு, பிரதமர் திரு நரேந்திர மோடி, தமது அஞ்சலியை செலுத்தியுள்ளார்.
மனித வள மேம்பாட்டு அமைச்சகம்
உயர்கல்வி நிறுவனங்களின் இந்திய தரவரிசை 2022-ஐ மத்திய கல்வி அமைச்சர் வெளியிட்டார்
இந்திய தரவரிசை 2022-ஐ மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான் இன்று  புதுதில்லியில் வெளியிட்டார்.
இதன்படி, ஒட்டுமொத்த செயல்பாட்டு வகைமைக்கான தரவரிசையில் சென்னை ஐஐடி, தொடர்ந்து 4-வது ஆண்டாக முதலிடத்தைப் பெற்றுள்ளது. அதே போல் பொறியியல் பிரிவில் இது தொடர்ந்து 7-வது ஆண்டாக முதலிடத்தைப் பெற்றுள்ளது.
திருச்சி தேசிய தொழில்நுட்ப கழகம், சென்னை அண்ணா பல்கலைக்கழகம், கோயம்புத்தூர் பாரதியார் பல்கலைக்கழகம், புதுச்சேரி ஜிப்மர், திருச்சி பாரதிதாசன் பல்கலைக்கழகம், மதுரை காமராசர் பல்கலைக்கழகம் உட்பட தமிழ்நாட்டைச் சேர்ந்த 18 கல்வி நிறுவனங்கள் ஒட்டுமொத்த செயல்பாட்டு தரவரிசையில் இடம் பெற்றுள்ளன.
தரவரிசை வெளியீட்டு நிகழ்வில் பேசிய அமைச்சர் திரு தர்மேந்திர பிரதான், எதிர்காலத்திற்கு இளைஞர்களை உருவாக்கும் வகையில் துடிப்புமிக்க கல்விமுறையை உருவாக்க, உயர்கல்வி நிறுவனங்கள் பாடுபட்டு வருகின்றன என்றார். மதிப்பீடு, அங்கீகாரம், தரச்சான்று ஆகியவை உயர்கல்வி சூழலில் தரத்தை விரிவுப்படுத்துவதில் முக்கிய பங்கு வகிக்கும் என்றும் அவர் கூறினார். அறிவை அடிப்படையாகக் கொண்ட பொருளாதாரத்தை உருவாக்குவதை நோக்கி அரசு சென்று கொண்டிருக்கிறது என்றும், இது புதிய கண்டுபிடிப்பு மற்றும் தொழில்நுட்பத்தால் வழிநடத்தப்படுவதாக இருக்கும் என்றும் அமைச்சர் தெரிவித்தார்.
விரைவில், ஒவ்வொரு பள்ளிக்கும் அங்கீகாரச் சான்று வழங்கும் நடைமுறை கொண்டுவரப்பட உள்ளது என்றும் இதில் மாநில அரசுகள் சேர்த்துக் கொள்ளப்படும் என்றும் கூறிய அமைச்சர், பெற்றோர்கள் தங்களின் பிள்ளைகளை எந்தப் பள்ளியில் சேர்க்கிறார்கள் என்பதை இதன் மூலம் அறிந்து கொள்ளலாம் என்றும் தெரிவித்தார்.
மத்திய அரசின் அங்கீகார சான்றும், தரவரிசை முறையும் சர்வதேச நிலையைக் கொண்டிருக்கும் என்பதால் இதில் பங்கேற்க வெளிநாட்டு கல்வி நிறுவனங்களுக்கும் அழைப்பு விடுக்கப்படும் என்று திரு தர்மேந்திர பிரதான் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1841810
-----
(Visitor Counter : 178
பிரதமர் அலுவலகம்
பிரதமரின் தேசிய சிறார் விருது பெற்றவர்களைப் பிரதமர் பாராட்டினார்
பிரதமரின் தேசிய சிறார் விருது பெற்றவர்களைப் பிரதமர் திரு.நரேந்திர மோடி பாராட்டினார். புதிய கண்டுபிடிப்பு, சமூக சேவை, கல்வி, விளையாட்டு, கலை மற்றும் கலாச்சாரம் மற்றும் வீரம் ஆகிய ஆறு பிரிவுகளில் சாதனை படைத்த குழந்தைகளுக்கு மத்திய அரசு பிரதமரின் தேசிய சிறார் விருதினை வழங்கி வருகிறது. இந்த விருது பெற நாடு முழுவதும் இருந்து 11 சிறார்கள் தெரிவு செய்யப்பட்டனர். விருது பெற்றவர்களில் 11 மாநிலங்கள் மற்றும் யூனியன் பிரதேசங்களைச் சேர்ந்த 6 சிறுவர்களும் 5 சிறுமிகளும் அடங்குவர்.
இது தொடர்பாக பிரதமர் அடுத்தடுத்து வெளியிட்டுள்ள ட்விட்டர் பதிவுகளில், “பாடகர் ஆதித்யா சுரேஷ், நடனக் கலைஞர் எம்.கௌரவி ரெட்டி, சிறந்த கட்டுரைகளை எழுதிய சம்பாப் மிஸ்ரா, அதிக நேரம் தபேலா வாசித்து சாதனை படைத்த தபேலா கலைஞர் ஸ்ரேயா பட்டாச்சார்ஜி, ஆற்றில் குதித்து நீரில் மூழ்கிய பெண்ணைக் காப்பாற்றிய ரோஹன் ராம்சந்திர பாஹிர், சுத்தமான தண்ணீரை உறுதி செய்வதற்கான செலவு குறைந்த தொழில்நுட்பத்தை உருவாக்குவதில் பணியாற்றி வரும் ஆதித்ய பிரதாப் சிங் சௌஹான், செயலிகளை உருவாக்குவதில் ஆர்வம் கொண்ட ரிஷி ஷிவ் பிரசன்னா, சிறுவர்களைத் தாக்குவதற்கு எதிராக செயலி மற்றும் பிற இணைய வழி விழிப்புணர்வு நிகழ்ச்சிகளை மேற்கொண்டு வரும் அனோஷ்கா ஜாலி, தற்காப்புக் கலைப் போட்டிகளில் இந்தியாவைப் பிரதிநிதித்துவப்படுத்தியுள்ள ஹனாயா நிசார், 2022 தேசிய விளையாட்டுப் போட்டிகளில் மல்லர் கம்பம் போட்டியில் சிறந்து விளங்கிய சௌர்யஜித் ரஞ்சித்குமார் கைரே, புகழ்பெற்ற சதுரங்க வீராங்கனையான கொலகட்லா அலனா மீனாட்சி “ என பால புரஸ்கார் விருது பெற்ற 11 பேரின் சிறப்புகளையும், சாதனைகளையும் தனித்தனியாக பதிவிட்டு வாழ்த்தியுள்ளார்.
குடியரசுத் துணைத் தலைவர் செயலகம்
நாட்டின் கலாச்சார மொழி, ரீதியான, உணர்வுபூர்வ ஒற்றுமையை வலுப்படுத்த இந்திய மொழிகளுக்கிடையே நிலையான உரையாடல்களும் கருத்துப் பரிமாற்றங்களும் இருக்க வேண்டும் என்று மாநிலங்களவைத் தலைவரான குடியரசுத் துணைத் தலைவர் கூறியுள்ளார்
நாட்டின் கலாச்சார, மொழி ரீதியான, உணர்வுபூர்வ ஒற்றுமையை வலுப்படுத்த இந்திய மொழிகளுக்கிடையே நிலையான உரையாடல்களும் கருத்துப் பரிமாற்றங்களும் இருக்க வேண்டும் என்று மாநிலங்களவைத் தலைவரான குடியரசுத் துணைத் தலைவர் திரு.எம்.வெங்கைய்யா நாயுடு கூறியுள்ளார்.
ஹைதராபாதில் இன்று நடைபெற்ற மாநிலங்களவை இந்தி ஆலோசனைக் குழுவின் 8-வது கூட்டத்தில் உரையாற்றிய அவர், மொழிகளைப் பாதுகாக்க சிறந்தவழி அவற்றைத் தொடர்ச்சியாகப் பயன்படுத்துவதுதான் என்றார். இந்தியுடன் அனைத்து மொழிகளையும் மேம்படுத்துவதற்கான நடவடிக்கைகளை மேற்கொள்ள வேண்டும் என்றும் அவர் கேட்டுக் கொண்டார். அனைத்துத் தாய்மொழிகளுக்கும் உள்ளூர் மொழிகளுக்கும் முழு மதிப்பு அளிக்க வேண்டும் என்றும் அவர் கூறினார்.
பல்வகை மொழி வளத்தின் பிறப்பிடமான இந்தியா போன்ற நாட்டில் பல மொழிகளை அறிந்து வைத்திருப்பது ஆதாயமானது என்று குறிப்பிட்ட குடியரசுத் துணைத்தலைவர் எந்த மொழியையும் எதிர்க்கவும் கூடாது, எந்த மொழிக்கும் எதிர்ப்பு தெரிவிக்கவும் கூடாது என்று உறுதியாக தெரிவித்தார்.
எளிமையான இந்தி சொற்களைக் கொண்ட கையேடு அல்லது அகராதி வெளியிட வேண்டும் என்று யோசனை தெரிவித்த குடியரசுத் துணைத் தலைவர் இது நாடாளுமன்ற உறுப்பினர்களுக்கு குறிப்பாக, இந்தி பேசாத மாநிலங்களைச் சேர்ந்தவர்களுக்குப் பயனுடையதாக இருக்கும் என்றார். எளிய இந்தி சொற்களில் பயன்பாடு குறித்து ஆட்சிமொழித்துறை நாடாளுமன்ற உறுப்பினர்களுக்குப் பயிலரங்கு நடத்த வேண்டும் என்றும் அவர் கேட்டுக் கொண்டார்.
இந்தி மொழி மேம்பாட்டில் தேசப்பிதா மகாத்மா காந்தி ஆர்வம் கொண்டிருந்ததைக் குறிப்பிட்ட குடியரசுத் துணைத்தலைவர், சென்னையில் 1918-ல் தென்னிந்திய இந்தி பிரச்சார சபாவை காந்திஜி நிறுவினார் என்றார். இந்த ஆர்வத்தின் அடிப்படையில் ஹைதராபாதில் 1935-ஆம் ஆண்டு இந்தி பிரச்சார சபா நிறுவப்பட்டது என்றும் அவர் கூறினார்.
மாநிலங்களவையின் துணைத் தலைவர் திரு ஹரிவன்ஷ் மற்றும் இந்தி ஆலோசனைக்குழு உறுப்பினர்கள் இந்தக் கூட்டத்தில் கலந்து கொண்டனர்.
----
(Visitor Counter : 196